અમુક સમયે તો ડોકટરનો દિદાર કરવાનો જ એવો આગ્રહ રાખતા અમુક ડોક્ટરને કેમ જાણે આપણે વાર્ષિક કે માસિક લવાજમ ભરતા હોઈએ એવું લાગે ? રોગ મુક્ત ભલે થઈ જઈએ પણ ડોક્ટરથી મુક્ત થવું ક્યારેક અઘરું થઈ જાય છે. એવું કહેવાય છે કે ઈશ્વર કોઈને કોર્ટ કે દવાખાનાના દર્શન ક્યારેય ન કરાવે. કારણ કે, એક પછી એક મેમ્બરશીપ ચાલ્યા જ કરે. બહુ ઓછા નસીબદાર હોય છે જેમને બહુ ઓછા ડોકટરના સંપર્કમાં આવવું પડતું હોય છે. અને એવા પણ ઓછા લોકો હોય છે, જેમને સારા અને સાચા ડોક્ટર મળી જાય અને જીવન સુધરી જાય.